**Ερωτήσεις**

**1. Η χαλαρή θέση για το ισχίο είναι:**

α) πλήρη έκταση, απαγωγή, έσω στροφή β) 30ο κάμψη, 30ο απαγωγή, ελάχιστη έξω στροφή γ) η ανατομική θέση δ) πλήρη κάμψη, ε) δεν έχει περιγραφεί χαλαρή θέση για την συγκεκριμένη άρθρωση

**2.Κατά το βαθύ κάθισμα (και τα δύο πόδια πατάνε στο έδαφος), τι από τα παρακάτω συμβαίνει αρθροκινηματικά:**

α) πρόσθια ολίσθηση της κνήμης σε σχέση με τον μηρό, β) οπίσθια ολίσθηση της κνήμης σε σχέση με τον μηρό, γ) πρόσθια ολίσθηση του μηρού σε σχέση με την κνήμη δ) οπίσθια ολίσθηση του μηρού σε σχέση με την κνήμη, ε) τίποτα από τα παραπάνω

**3. Τι από τα παρακάτω δεν συμβαίνει στην επιγονατίδα κατά την κάμψη του γόνατος:**

α) ουραία ολίσθηση, β) έξω ολίσθηση κατά τις 30ο-45ο κάμψης, γ) αύξηση της έσω κλίσης δ) συμβαίνουν όλα τα παραπάνω

**4. Ένας ασθενής παρουσιάζει πόνο προς το τέλος της έκτασης του γόνατός (μετά την πρώτη αντίσταση - R1). Ποια από τις παρακάτω τεχνικές θεωρείται λιγότερο σημαντική για την βελτίωση του προβλήματός του:**

α) διατηρούμενη έξω ολίσθηση κνήμης και ενεργητική έκταση γόνατος (Mulligan), β) έλξη 1ου-2ου βαθμού κατά Kaltenborn από την χαλαρή θέση, γ) προσθιοπίσθια ολίσθηση κνήμης 3ου βαθμού κατά Kaltenborn από χαλαρή θέση, δ) κινητοποίηση έκτασης γόνατος 3ου βαθμού κατά Maitland, ε) όλες οι παραπάνω τεχνικές είναι εξίσου σημαντικές

**5.Ένας ασθενής μας αναφέρει ενόχληση στον καρπό που υποπτευόμαστε ότι είναι νευροδυναμικής αιτιολογίας. Εφαρμόζουμε τη νευροδυναμική δοκιμασία του μέσου νεύρου αλλά δεν παράγονται συμπτώματα. Στην προσπάθειά μας να εντοπίσουμε/αναπαράγουμε τα συμπτώματα του ασθενή μπορούμε να επαναλάβουμε την δοκιμασία:**

α) ξεκινώντας τη νευροδυναμική δοκιμασία με παλαμιαία κάμψη καρπού, β) ξεκινώντας τη νευροδυναμική δοκιμασία με ραχιαία κάμψη καρπού, γ) προσθέτοντας μία κίνηση ευαισθητοποίησης όπως αντίθετη πλάγια κάμψη αυχένα, δ) το α και το γ, ε) το β και το γ, στ) τίποτα από τα παραπάνω

**6.Τι από τα παρακάτω δεν ισχύει για την ρύθμιση της ενδονευρικής αιματικής ροής:**

α) ο έλεγχος γίνεται από τους αλγουποδοχείς και τις συμπαθητικές ίνες, β) η διέγερση των αλγουποδοχέων έχει αγγειοδιασταλτική δράση, γ) διέγερση των αλγουποδοχέων οδηγεί σε μείωση της ενδονευρικής αιματικής ροής δ) τα συμπαθητικά νεύρα έχουν αντίθετη δράση από τους αλγουποδοχείς, ε) η ενδονευρική αιματική ροή μειώνεται όταν αυξάνεται η ένταση της τάσης ενός νεύρου, στ) ισχύουν όλα τα παραπάνω

**7.Κατά τη νευροδυναμική δοκιμασία του μέσου νεύρου, ο ασθενής αναφέρει ότι τα συμπτώματά του αναπαράγονται στο πρόσθιο τμήμα του ώμου. Ο θεραπευτής στην συνέχεια ζητά από τον ασθενή να κάνει αντίπλευρη πλάγια κάμψη κεφαλής και παρατηρεί ότι τα συμπτώματά του αλλάζουν. Τι φαίνεται πως ισχύει:**

α) τα συμπτώματα είναι μυοσκελετικής αιτιολογίας, β) τα συμπτώματα είναι νευρικής αιτιολογίας, γ) ο θεραπευτής έκανε λάθος και θα έπρεπε να κάνει διαφοροδιάγνωση εφαρμόζοντας παλαμιαία κάμψη στον καρπό, δ) δεν ισχύει κανένα από τα παραπάνω

**8.Πως θα ζητάγατε από έναν ασθενή να εφαρμόσει μία άσκηση ολίσθησης (slider) του μέσου νεύρου:**

α) στατική διατήρηση ραχιαίας κάμψης καρπού και έκταση αγκώνα, β) εναλλαγή ραχιαίας κάμψης καρπού και έκτασης αγκώνα, με παλαμιαία κάμψη καρπού και κάμψη αγκώνα, γ) εναλλαγή ραχιαίας κάμψης καρπού και κάμψης αγκώνα, με παλαμιαία κάμψη καρπού και έκταση αγκώνα, δ) στατική διατήρηση ραχιαίας κάμψης καρπού και κάμψης αγκώνα, ε) κανένας από τους παραπάνω τρόπους εφαρμογής δεν είναι σωστός

**9.Η θέση μίας άρθρωσης στην οποία τα σχετιζόμενα θυλακοσυνδεσμικά στοιχεία βρίσκονται σε μέγιστη τάση ονομάζεται:**

α) χαλαρή θέση, β) σφικτή θέση, γ) θέση θυλακικού πατέντου, δ) ουδέτερη θέση, ε) ανατομική θέση

**10.Ποια από τις παρακάτω κινήσεις δεν αποτελεί μέρος της νευροδυναμικής δοκιμασίας του ωλενίου νεύρου:**

α) κατάσπαση ωμοπλάτης, β) πρηνισμός αντιβραχίου, γ) κάμψη αγκώνα, δ) έσω στροφή ώμου, ε) απαγωγή ώμου, στ) όλες οι παραπάνω κινήσεις είναι μέρος της νευροδυναμικής δοκιμασίας του ωλενίου νεύρου

**11.Η αρθρική επικουρική κίνηση που πραγματοποιείται παράλληλα στο επίπεδο θεραπείας ονομάζεται:**

α) έλξη, β) συμπίεση, γ) ολίσθηση, δ) το α και το β, ε) κανένα από τα παραπάνω

**12.Η αρθρική επικουρική κίνηση κατά την οποία νέα σημεία μίας αρθρικής επιφάνειας έρχονται σε επαφή με διαφορετικά σημεία της άλλης αρθρικής επιφάνειας ονομάζεται:**

α) ολίσθηση, β) κύλιση, γ) έλξη, δ) συμπίεση, ε) περιστροφή, στ) τίποτα από τα παραπάνω

**13.Ποιο από τα παρακάτω δεν αποτελεί αντένδειξη για εφαρμογή τεχνικών αρθρικής κινητοποίησης:**

α) νεοπλάσματα, β) ιππουριδική συνδρομή, γ) οστεοαρθρίτιδα, δ) όλα τα παραπάνω αποτελούν αντενδείξεις

**14. Ποια από τις παρακάτω προτάσεις δεν είναι αληθής**

α) όταν κοίλη αρθρική επιφάνεια κινείται πάνω σε κυρτή, τότε κύλιση και ολίσθηση συμβαίνουν στην ίδια κατεύθυνση, β) οι τεχνικές αρθρικής κινητοποίησης μπορούν να βελτιώσουν την θρέψη του χόνδρου, γ) οι τεχνικές αρθρικής κινητοποίησης μπορούν να προσφέρουν αναλγησία μέσω της ‘πύλης ελέγχου’ του πόνου, δ) ο βαθμός ΙΙ κινητοποίησης κατά Maitland είναι ταλάντωση μεγάλου εύρους που τερματίζει μετά την πρώτη αντίσταση (R1), ε) το α και το δ, στ) το β και το γ, ζ) το α και το γ, η) όλες οι παραπάνω προτάσεις είναι αληθείς

**15.Κατά την απαγωγή του ώμου, η κεφαλή του βραχιονίου ολισθαίνει:**

α) πρόσθια, β) οπίσθια, γ) κεφαλικά, δ) ουραία, ε) δεν ολισθαίνει

**16. Για να βελτιωθεί η ωλένια απόκλιση του καρπού, με βάση τον κανόνα κυρτού-κοίλου τι ολίσθηση θα εφαρμόσω:**

α) οπισθοπρόσθια, β) προσθιοπίσθια, γ) έσω δ) έξω, ε) δεν πρέπει να εφαρμόσω ολίσθηση αλλά μόνο έλξη

**17. Ένας ασθενής σας αναφέρει ότι έχει πόνο κατά την κάμψη του γόνατος. Παρά τον πόνο μπορεί να διατηρήσει την θέση αυτή (την κάμψη γόνατος στο σημείο που πονάει), ενώ όταν επαναφέρει το γόνατό του σε μέση θέση τα συμπτώματα υποχωρούν αμέσως. Βάση αυτών, υπάρχει:**

α) μηδενική/μικρή σοβαρότητα και ευερεθιστότητα, β) μηδενική/μικρή σοβαρότητα και μεγάλη ευερεθιστότητα, γ) μηδενική/μικρή ευερεθιστότητα και μεγάλη σοβαρότητα, δ) μεγάλη σοβαρότητα και ευερεθιστότητα

**18.Κατά την ανάσπαση του έσω χείλους της ποδοκνημικής, η πτέρνα σε σχέση με τον αστράγαλο ολισθαίνει (σχετικά με την οπίσθια αρθρική επιφάνεια):**

α) έσω, β) έξω, γ) οπίσθια, δ) πρόσθια, ε) τίποτα από τα παραπάνω

**19. Η σφικτή θέση της ποδοκνημικής είναι:**

α) 10ο πελματιαία κάμψη, β) 20ο ραχιαία κάμψη, γ) πλήρης ραχιαία κάμψη, δ) πλήρης πελματιαία κάμψη, ε) τίποτα από τα παραπάνω

**20.Κατά την βάδιση και στο πόδι που βρίσκεται στην φάση στήριξης, όταν πραγματοποιείται έκταση του ισχίου, τι από τα παρακάτω συμβαίνει αρθροκινηματικά:**

**α**) πρόσθια ολίσθηση του μηριαίου στην κοτύλη, β) οπίσθια ολίσθηση της κοτύλης στο μηριαίο, γ) οπίσθια ολίσθηση του μηριαίου στην κοτύλη, δ) πρόσθια ολίσθηση της κοτύλης στο μηριαίο, ε) τίποτα από τα παραπάνω